கேள்வி: திருவிழா மகாதேவர் கோயில் - கோயிலமைப்பு பற்றி விளக்கவும்.
பதில்: இந்த கோயிலானது விசாலமான இடத்தோடு கேரள பாரம்பரிய கோயில் கட்டடக்கலையில் கட்டப்பட்ட கோயிலாக திருக்குளத்தோடு அமைந்துள்ளது. கருவறைக்குள் பள்ளமான இடத்தில் மகாதேவர், காலகண்டர் என்று அழைக்கப்படும் சிவபெருமான் உள்ளார். இந்த இடம் ஒரு காலத்தில் குளமாக இருந்ததால், மழைக்காலங்களில் கருவறை முழுவதும் நீரால் நிறைந்துவிடும். இறைவன் நீரில் மூழ்கி இருப்பார். அந்தச் சமயங்களில் உற்சவருக்கு மட்டுமே பூசைகள் நடைபெறுவது வழக்கம்.